Tőzsde Mentor

Napi összegzés
2025-05-26
Az amerikai piacok zárva tartottak, viszont Európában nagyobb emelkedés alakukt ki.
Sokat javult a piaci hangulat, miután Donald Trump egy hónappal elhalasztotta az 50%-os európai vámokat.
A vámháborús aggodalmak jelentősen csökkentek, mivel ugyan még nagy a bizonytalanság a vámok mértékével kapcsolatban, viszont továbbra is nagy az optimizmus a tárgyalások sikerességét illetően.

Napi összegzés
2025-05-27
Jó hangulatban telt a kereskedés, az amerikai és az európai piacok is jelentőses emelkedtek.
Továbbra is optimisták a befektetők a vámháborúval kapcsolatban, így a kisebb negatívumok ellenére is kitart a tőzsdeindexek lendülete.
Emellett komoly pozitívum, hogy nem romlottak olyan mértékben a gazdasági adatok, mint amire az elemzők számítottak, ezt erősíti a mai fogyasztói hangulat index, amely a 87 pont körüli várakozásokkal szemben 98 pontot mutatott.

Napi összegzés
2025-05-28
Megtorpant a piacok lendülete, kis mértékben estek a tőzsdeindexek.
A befektetők azonban továbbra is optimisták, így egyelőre nem alakult ki nagyobb korrekció.
A vámháborúval kapcsolatos hírek a következő időszakban még jelentős volatilitást is kiválthatnak, viszont a piac az amerikai gazdasági adatok változására is kiemelten fog figyelni.

Napi összegzés
2025-05-29
Nagyobb volatilitás alakult ki a piacokon, mivel a nap eleji nagy mértékű emelkedés ellenére mínuszban zártak az amerikai és európai tőzsdeindex is.
A kezdeti pozitív hangulatot az váltotta ki, hogy a nemzetközi kereskedelmi bíróság érvénytelenítette Donald Trump vámintézkedéseinek nagy részét arra hivatkozva, hogy az elnök túllépte a hatáskörét. A Trump kormány azonban fellebbezést nyújtott be, valamint egyéb módszerekkel is visszaállíthatja a vámokat, így a befektetői optimizmus is mérséklődött.
Pozitív piaci reakciót váltott ki az Nvidia gyorsjelentése, mivel a kereskedelmi akadályok és chip korlátozások ellenére is erős negyedévet produkált, valamint tovább növekvő keresletet prognosztizált a vállalat.

Napi összegzés
2025-05-30
Nem alakultak ki jelentős elmozdulások a piacokon, inkább stagnáltak a tőzsdeindexek.
Csökkent a vámokkal kapcsolatos optimizmus, mivel egy felsőbb szintű bíróság visszaállította a vámokat.
Az általános hangulat azonban továbbra is pozitív, ami elsősorban a javuló amerikai gazdasági adatoknak, valamint az erősen sikerült első negyedéves gyorsjelentési szezonnak köszönhető.

Napi összegzés
2025-06-02
Kis mértékben csökkentek a tőzsdeindex, viszont a nap eleji negatív hangulathoz képest sokat javítottak.
Gyenge gazdasági adat érkezett Amerikából, mivel az ISM feldolgozóipari PMI 48,5 pontot mutatott a 49,5 pontos várakozásokkal szemben. Az 50 pont alatti érték ráadásul zsugorodásra utal, ami erősítheti a recessziós félelmeket.
A csalódást keltő gazdasági adat következtében a dollár is sokat gyengült, amiből jelentősen profitálnak a nyersanyagok, így az arany és az ezüst árfolyama is nagy mértékben emelkedett.

Napi összegzés
2025-06-03
Folytatódott a pozitív hangulat, így tovább emelkedtek a tőzsdeindexek.
A Trump adminisztráció bevezette a magasabb, 50%-os acélvámokat, ami ugyanakkor nem rázta meg a piacot. Ebből is látszódik a vámháborúval kapcsolatos aggodalmak enyhülése, mivel még negatív hírek esetén is többnyire optimisták maradnak a befektetők, bízva a tárgyalásokban és a vámok későbbi mérséklődésében.
1,9%-ra csökkent az eurózóna inflációja az áprilisi 2,2%-ot követően, így már a 2%-os célszint alá került. A folyamatot segítették az alacsony energiaárak, viszont ebben a következő hónapok során akár növekedés is történhet, továbbá a bázishatás sem lesz magas, így lehetnek még inflációs kockázatok.

CPI (EU)
2025-06-03 11:00 (Europe/Budapest)
Az eurózóna legfrissebb májusi inflációs adata kiemelt jelentőségű lehet az EKB várható kamatpályájával kapcsolatban, így egy alacsonyabb érték növelné az optimizmust.

Napi összegzés
2025-06-04
Vegyes hangulatban telt a kereskedés, míg az európai piacok szépen teljesítettek, addig az amerikai indexek kissé alulteljesítettek.
Kellemetlen meglepetést okozott az ADP foglalkoztatottsági adat, amely szerint az áprilisi 60 ezret követően mindössze 37 ezer új munkahely jött létre, míg a szakértők 114 ezres bővülésre számítottak. Ez alapján az amerikai munkaerőpiacon már tapasztalható némi gyengülés.
Az ISM szolgáltatóipari index is gyengülést mutatott, mivel 49,9 pontra csökkent az előző havi 51,6 pontot követően, a piaci konszenzus azonban 52 pontos értéket várt. Ezzel pedig az amerikai szolgáltatószektor több mint egy év után először mutatta zsugorodás jeleit, ami a befektetőknek akár komoly figyelmeztető jel lehet.

Napi összegzés
2025-06-05
Nem teljesítettek jól a tőzsdék, a nap végére pedig jelentősebb csökkenés alakult ki az amerikai piacon.
A negatív befektetői hangulat egyik fő oka az Elon Musk és Donald Trump közötti feszültség lehetett, aminek hatására komoly mértékben zuhant a Tesla árfolyama. Pozitívumnak tekinthető ugyanakkor Trump kijelentése, miszerint jól sikerült a kínai elnökkel történt telefonbeszélgetése.
Nem okozott meglepetést az EKB kamatdöntő ülése, mivel újabb 25 bázisponttal csökkentette a kamatszintet, a lazítási ciklus ugyanakkor a végéhez közelít, így a következő időszakban már nem várható további jelentős kamatvágás.

Napi összegzés
2025-06-06
Sokat javult a piaci hangulat, az amerikai és európai tőzsdeindexek is emelkedni tudtak.
A májusi NFP adat 139 ezres bővülést mutatott, ami meghaladta a 126 ezerre vonatkozó várakozásokat, ugyanakkor ez az érték megerősítheti az amerikai munkaerőpiac fokozatos gyengülését.

Napi összegzés
2025-06-09
Nem alakultak ki jelentős elmozdulások, csak kisebb emelkedés jellemezte a piacokat.
A következő napokban születhet megállapodás az USA és Kína között, így a piacok emiatt is kivárhatnak most.
Az Apple megtartotta éves fejlesztői konferenciáját, amely azonban némi csalódást okozott, mivel elmaradtak az új AI funkciókkal kapcsolatos bejelentések. Ez megerősíti az elemzők véleményét, miszerint a vállalat kissé le van maradva az AI versenyben.

Napi összegzés
2025-06-10
Kedvező volt a hangulat az amerikai piacokon, mivel pozitív hírek érkeztek az amerikai-kínai kereskedelmi tárgyalásokkal kapcsolatban, az európai tőzsdék azonban alulteljesítettek.
A magyar infláció kis mértékben meghaladta a várakozásokat, 4,3% helyett 4,4% lett. Fontos kiemelni, hogy az üzemanyagárak visszaestek, így inkább az élelmiszerárak és szolgáltatások, valamint a háztartási energia inflációja húzta fel az adatot.
Kiemelkedően teljesített a félvezetőszektor, ami elsősorban a chipkorlátozások visszavonásával kapcsolatos várakozásoknak köszönhető.

Napi összegzés
2025-06-11
Visszaestek a tőzsdeindexek, pedig a nap elején még erős teljesítményt mutattak.
Elkészült az amerikai-kínai kereskedelmi egyezmény, ami hamarosan aláírásra is kerülhet. A pozitív piaci reakció azonban többnyire elmaradt, mivel ennek jelentős részét már beárazták a befektetők.
A májusi amerikai inflációs adatok alacsonyabbak lettek a vártnál, viszont a múlt hónaphoz képest a maginfláció stagnált, míg a CPI 2,3%-ról 2,4%-ra emelkedett.
Sokat rontott a hangulaton a közel-keleti feszültségek felerősödése, mivel olyan jelentés érkezett, amely szerint Irán közel került atombomba kifejlesztéséhez, ezért megnőtt az esélye egy izraeli támadásnak.

CPI (USA)
2025-06-11 14:30
A májusi inflációs adatok pontosabb képet adhatnak a vámok hatásairól. Elemzői várakozások alapján 2,5%-ra emelkedhet az éves infláció, az ettől alacsonyabb értékek azonban pozitív piaci reakciót válthatnának ki.

Napi összegzés
2025-06-12
Felemás hangulatban telt a kereskedés, az amerikai piacok kis mértékben emelkedtek, míg az európai tőzsdéket inkább csökkenés jellemezte.
A befektetők most elsősorban a közel-keleti eseményekre figyelnek, így ezek mozgathatják az árfolyamokat. Az utóbbi napokban az olajárak és az arany is sokat emelkedett.
Az utóbbi időben jelentősen gyengült a dollár, mivel növekedtek a kamatvágási várakozások.

Napi összegzés
2025-06-13
Komoly esés alakult ki a piacokon, az amerikai és európai tőzsdeindexek is jelentősen csökkentek.
Elrontotta a piaci hangulatot, hogy Izrael megtámadta Iránt, így az olajárak is kiugrottak.
A piac most a további eszkalációra vagy esetleges enyhülésre figyel. Amennyiben azonban tartósan magasan maradnak az olajárak, nagy mértékben emelkedhetne az infláció, ami felerősíthetné a stagflációs félelmeket.
A Michigan index adatok nagy mértékben növekedtek, ami a fogyasztói hangulat javulására utal.

Munkaerőpiaci adatok (USA)
2025-06-13 14:30
A legújabb adatok a munkaerőpiaci folyamatokról szolgáltathatnak fontos információt, ami a Fed kamatpályája szempontjából is lényeges. A szakértők 126 ezres bővülést várnak az NFP adatban, az ennél alacsonyabb értékeknél valószínűleg jelentősen növekednének a kamatvágási várakozások.

Napi összegzés
2025-06-16
Sokat javult a piaci hangulat, az amerikai és európai tőzsdék is sokat emelkedtek.
Jól teljesítettek a chipgyártók, az AMD árfolyama is közel 9% emelkedett.
A befektetők valószínűleg inkább optimisták a közel-keleti háború mérséklődésével kapcsolatban, az olajárak is visszaestek kissé.

Napi összegzés
2025-06-17
Gyengült a piaci hangulat, a tőzsdeindexek kis mértékben visszaestek.
Sokat csökkent az amerikai kiskereskedelmi forgalom, havi alapon 0,9%-os volt a visszaesés mértéke. Az adat arra utalhat, hogy már kezdenek érződni a vámháború negatív hatásai.
Kellemes meglepetést okozott a német ZEW befektetői hangulat index, mivel 47,5 pontot mutatott a májusi 25,2-es értékhez képest. Az EKB kamatcsökkentései és a német kormány fiskális élénkítése láthatóan sokat javított a gazdaság kilátásain.

Kiskereskedelmi forgalom (USA)
2025-06-17 14:30
A kiskereskedelmi forgalom alakulása kulcsfontosságú a GDP szempontjából, így az esetleges gyengülés negatív piaci reakciót is kiválthat. Érdekes lesz látni, hogy a vámok hatásai milyen mértékben befolyásolják a fogysztás erejét.

Napi összegzés
2025-06-18
Gyenge hangulat jellemezte a tőzsdéket, az amerikai piacok oldalaztak, míg az európaiak kis mértékben csökkentek.
A Fed nem változtatott a kamatokon, ugyanakkor gyengébb gazdaságra, valamint magasabb és tartósabb inflációra számít. Jerome Powell Fed elnök kiemelte a vámok bizonytalan hatásait, viszont a jegybank jó helyzetben van, hogy kivárjon. Így könnyen elképzelhető, hogy a piaci várakozásokkal szemben 2-nél kevesebb kamatvágás lesz idén, a befektetők azonban még optimisták ezzel kapcsolatban.

Fed ülés
2025-06-18 20:00 - 21:00
A júniusi Fed ülésre kiemelten figyelhet a piac, mivel nagy a bizonytalanság a vámok hatásaival és a várható kamatpályával kapcsolatban. Az enyhébb hangvétel ugyanakkor növelhetné az optimizmust, míg az óvatosabb álláspont csökkenthetné a kamatvágási várakozásokat.

Napi összegzés
2025-06-19
Sokat romlott a hangulat, amiben a közel-keleti konfliktusnak és a Fed ülésnek is lehetett szerepe.
A piac inkább negatívan reagált a Fed előrejelzéseire és Powell szavaira. Az első reakciók még visszafogottabbak voltak, mivel nem történt meglepetés, viszont a jegybank inkább pesszimistábbnak tűnt az előző üléshez képest, ami a piaci hangulatot másnapra már visszafogta.
Kedvező hírek érkeztek a közel-keleti háborúval kapcsolatban, mivel Donald Trump két hetes határidőt adott Iránnak, így megnövekedett az esélye egy békés megállapodásnak.

Napi összegzés
2025-06-20
Folytatódott a negatív hangulat a tőzsdéken, bár az európai piacok kis mértékben emelkedtek, Amerikában azonban jelentős esés alakult ki a nap eleji optimizmus ellenére.
Az árfolyamokat továbbra is a közel-keleti feszűltségek befolyásolják leginkább, így a Trump által bejelentett 2 hetes határidő pozitívum ugyan, viszont a háborúba való amerikai belépés, valamint a Hormuzi-szoros lezárásának lehetősége továbbra is aggaszthatja a befektetőket.

Napi összegzés
2025-06-23
Vegyes mozgások alakuktak ki a részvénypiacokon, míg az amerikai tőzsdeindexek jelentősen emelkedtek, addig Európában kisebb visszaesés volt tapasztalható.
Amerikában sokat segített a hangulaton az egyik Fed jegybankár véleménye, miszerint már júliusban folytatódhatnak a kamatvágások, amennyiben továbbra is kedvezően alakul az infláció.
Nagy mértékben növekedett a Tesla árfolyama, miután a vállalat vasárnap bemutatta Austinban a robotaxi vezető nélküli taxiszolgáltatását. Ugyan még sok a bizonytalanság a szolgáltatás részleteivel és bővítésével kapcsolatban, viszont a befektetők egylőre nagyon optimistán reagáltak.

Napi összegzés
2025-06-24
Szárnyaltak a részvénypiacok, az amerikai és európai tőzsdeindexek is jelentősen emelkedtek.
A kiemelkedően jó hangulat egyik legfontosabb oka volt, hogy Irán és Izrael között tűzszünet alakult ki. Ez az állapot ugyan nem tartott sokáig, viszont a befektetők sokkal optimistábbak lettek a konfliktus enyhülésével kapcsolatban, valamint már kevésbé aggódnak a Hormuzi-szoros lezárása miatt.
Elfogadásra került a német fiskális élénkítő csomag, aminek hatására jelentősen emelkedett a DAX index, igy tovább javulhat a német gazdasággal kapcsolatos optimizmus.

Napi összegzés
2025-06-25
Megtorpant a piacok lendülete, az amerikai tőzsdeindexek oldalztak, míg Európában visszaesést lehetett látni.
A chipgyártók kiemelkedően teljesítettek, ami a mesteséges intelligenciával kapcsolatos optimizmus további erősödését jelzi, így az Nvidia az újabb csúcs elérésével már a világ legértékesebb vállalata lett.
Folytatódott a dollár gyengülése, ami a közel-keleti konfliktus enyhülésével, valamint a kamatvágási várakozások felerősödésével magyaráztható.

Napi összegzés
2025-06-26
Vegyes mozgások történtek, mivel míg az amerikai piacok folytatták az emelkedést, addig az európai tőzsdék tovább csökkentek.
Kellemetlen meglepetést okozott az első negyedéves amerikai GDP végső olvasata, mivel a -0,2%-ra vonatkozó várakozásokkal szemben 0,5%-kal csökkent.
Donald Trump bejelentette a Kínával való ritkaföldfémekkel kapcsolatos megállapodás megkötését, ami tovább növelheti az optimizmust.

USA GDP (Q1)
2025-06-26 14:30
Az amerikai GDP végső olvasata kiemelt jelentőségű az amerikai gazdaság ereje és a vámok hatásainak felmérése szempontjából. A várakozások 0,2%-os csökkenésre vonatkoznak, az ettől alacsonyabb érték nagatív piaci reakciókat is kiválthat, míg egy kedvezőbb adatra emelkedéssel reagálhatnak a tőzsdék.
